Flatanger prestegjeld ble opprettet ved kgl.res. av 26. februar 1870, da Halmøy sogn ble utskilt fra Fosnes prestegjeld, gjeldende fra 1. juli 1870. Det nye prestegjeldet skulle deles i to sogn, Sørflatanger og Nordflatanger, med Halmøyfjorden og Nordstraumen som sognegrense. Den eldre Halmøy kirke skulle flyttes til Vik og bli sognekirke for Sørflatanger, og det skulle bygges ny kirke for Nordflatanger på Lauvøya.